
Posztmodern hipertudatosság, dekonstrukció és irónia a Shrek-filmekben

Dolgozatom témája a hipertudatosság, dekonstrukció és irónia megjelenése a Shrek-filmekben,
mely jellemzők a posztmodern sajátosságai. A dolgozat megírásának ötlete először akkor merült
fel bennem, amikor felnőttként újranéztem a filmeket, és feltűnt, hogy bennük a posztmodern
sajátosságok mind megtalálhatóak, így az egyébként popkulturális művet könnyen lehetne a
felsorolt posztmodern jellegzetességek alapján elemezni. A tanulmányom első fejezetében a
popkultúrát definiálom, majd a hozzá kapcsolódó attitűdök bemutatásán keresztül szemléltetem
sajátosságait, melyeket a második fejezetben a posztmodern definíciója után párhuzamba
állítok a szépirodalmi irányzat jellemzőivel. Ezek után röviden összfoglalom az első három
Shrek-film cselekményét, hogy az utolsó fejezetben konkrét példákon mutathassam be,
pontosan hol és hogyan kapcsolódnak a popkultúra és a posztmodern párhuzamba állítható
jellemvonásai, és az utóbbi sajátosságok miképp érvényesülnek a Shrek-filmekben.
Dolgozatom fő célja, hogy a popkultúra termékeivel kapcsolatos attitűdöt, miszerint a széles
közönségnek szóló művek eredendően kevésbé értékesek, eloszlassam, és konkrét példákon
keresztül mutassam be, hogy a Shrek-filmeket a szépirodalmi-posztmodern szempontok alapján
is lehet elemezni.



